title: Komission täytäntöönpanoasetus (EU) 2016/1766, annettu 26 päivänä syyskuuta 2016, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Korčulansko maslinovo ulje (SAN))

text:
               5.10.2016

               FI

               Euroopan unionin virallinen lehti

               L 270/1

         KOMISSION TÄYTÄNTÖÖNPANOASETUS (EU) 2016/1766,
   annettu 26 päivänä syyskuuta 2016,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Korčulansko maslinovo ulje (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Kroatian hakemus nimityksen ”Korčulansko maslinovo ulje” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Korčulansko maslinovo ulje” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Korčulansko maslinovo ulje” (SAN).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.5 ”Rasvat (voi, margariini, öljyt jne.)” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä syyskuuta 2016.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 187, 26.5.2016, s. 21.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) N:o 1009/2011, annettu 12 päivänä lokakuuta 2011 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               13.10.2011

               FI

               Euroopan unionin virallinen lehti

               L 268/12

         KOMISSION TÄYTÄNTÖÖNPANOASETUS (EU) N:o 1009/2011,
   annettu 12 päivänä lokakuuta 2011,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:
   Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille,
   ON HYVÄKSYNYT TÄMÄN ASETUKSEN:
   1 artikla
   Täytäntöönpanosetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan 13 päivänä lokakuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä lokakuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  58,3

                  EC

                  36,3

                  MA

                  46,5

                  MK

                  42,0

                  ZZ

                  45,8

                  0707 00 05

                  AL

                  65,0

                  MK

                  64,2

                  TR

                  132,0

                  ZZ

                  87,1

                  0709 90 70

                  TR

                  123,3

                  ZZ

                  123,3

                  0805 50 10

                  AR

                  68,2

                  BR

                  38,2

                  CL

                  60,5

                  TR

                  70,3

                  UY

                  56,8

                  ZA

                  80,8

                  ZZ

                  62,5

                  0806 10 10

                  BR

                  245,1

                  CL

                  79,6

                  MK

                  85,4

                  PE

                  228,3

                  TR

                  116,1

                  US

                  275,5

                  ZA

                  65,0

                  ZZ

                  156,4

                  0808 10 80

                  CL

                  69,1

                  CN

                  86,4

                  NZ

                  123,4

                  ZA

                  92,8

                  ZZ

                  92,9

                  0808 20 50

                  CL

                  85,4

                  CN

                  55,3

                  TR

                  107,9

                  ZZ

                  82,9

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 1371/2011, annettu 21 päivänä joulukuuta 2011 , erityisten edellytysten asettamisesta Japanista peräisin olevien tai Japanista lähetettyjen rehujen ja elintarvikkeiden tuonnille Fukushiman ydinvoimalassa tapahtuneen onnettomuuden jälkeen annetun täytäntöönpanoasetuksen (EU) N:o 961/2011 muuttamisesta  ETA:n kannalta merkityksellinen teksti

text:
               22.12.2011

               FI

               Euroopan unionin virallinen lehti

               L 341/41

         KOMISSION TÄYTÄNTÖÖNPANOASETUS (EU) N:o 1371/2011,
   annettu 21 päivänä joulukuuta 2011,
   erityisten edellytysten asettamisesta Japanista peräisin olevien tai Japanista lähetettyjen rehujen ja elintarvikkeiden tuonnille Fukushiman ydinvoimalassa tapahtuneen onnettomuuden jälkeen annetun täytäntöönpanoasetuksen (EU) N:o 961/2011 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 53 artiklan 1 kohdan b alakohdan ii alakohdan,
   sekä katsoo seuraavaa:

               (1)

               Asetuksen (EY) N:o 178/2002 53 artiklassa säädetään mahdollisuudesta toteuttaa asianmukaiset unionin kiireelliset toimenpiteet kolmannesta maasta tuotujen elintarvikkeiden ja rehujen osalta ihmisten terveyden, eläinten terveyden tai ympäristön suojelemiseksi, kun tällaista riskiä ei voida tyydyttävällä tavalla hallita yksittäisten jäsenvaltioiden toteuttamilla toimenpiteillä.

               (2)

               Fukushiman ydinvoimalassa 11 päivänä maaliskuuta 2011 tapahtuneen onnettomuuden jälkeen komissiolle ilmoitettiin, että radionukliditasot tietyissä Japanista peräisin olevissa elintarvikkeissa, kuten maidossa ja pinaatissa, ylittivät Japanissa elintarvikkeisiin sovellettavat toimenpiteet käynnistävät tasot. Tällainen saastuminen saattaa vaarantaa ihmisten ja eläinten terveyden unionissa, minkä vuoksi annettiin komission täytäntöönpanoasetus (EU) N:o 961/2011. (2)

               (3)

               Japanin viranomaiset seuraavat radioaktiivisuuden esiintymistä rehuissa ja elintarvikkeissa, ja raportoiduista analyysituloksista voidaan nähdä, että Fukushiman ydinvoimalan lähellä sijaitsevissa prefektuureissa radioaktiivisuus edelleen ylittää enimmäistasot tietyissä elintarvikkeissa ja rehuissa. Sen vuoksi on asianmukaista jatkaa toimenpiteiden soveltamisaikaa kolmella kuukaudella.

               (4)

               Japanin viranomaiset ovat ottaneet Naganon prefektuurissa tuotetuista rehuista ja elintarvikkeista huomattavan määrän näytteitä, jotka osoittavat, että Fukushiman ydinvoimalassa tapahtuneella onnettomuudella on hyvin vähän vaikutusta rehun ja elintarvikkeiden tuotantoon kyseisessä prefektuurissa, sillä yli 1 800:sta rehu- ja elintarvikenäytteestä vain yhden sieninäytteen radioaktiivisuus ylitti hyväksytyn tason. Lähes kaikkien näytteiden radioaktiivisuus oli alle havaittavan tason, ja vain muutamassa näytteessä havaittiin merkittävän tasoista radioaktiivisuutta. Näin ollen on aiheellista poistaa kyseinen prefektuuri vyöhykkeestä, jolta peräisin olevat rehut ja elintarvikkeet on kaikki testattava ennen niiden vientiä unioniin.

               (5)

               Jäsenvaltioiden toimivaltaisten viranomaisten tekemien tuontitarkastusten analyysien tulokset ovat olleet tähän mennessä erittäin myönteisiä ja viittaavat siihen, että Japanin viranomaiset soveltavat oikein ja tehokkaasti niitä valvontatoimenpiteitä, joita EU:hun vietäväksi tarkoitettuihin rehuihin ja elintarvikkeisiin sovelletaan. Sen vuoksi on asianmukaista harkita toimenpiteiden seuraavassa tarkastelussa tuontitarkastusten harventamista.

               (6)

               Koska jodi-131:n puoliintumisaika on lyhyt (noin 8 vuorokautta) ja koska uusista jodi-131-päästöistä ympäristöön ei ole viime aikoina ilmoitettu, jodi-131:tä ei enää havaita rehuissa ja elintarvikkeissa tai ympäristössä. Koska uudet jodi-131-päästöt ovat erittäin epätodennäköisiä, on asianmukaista, ettei jodi-131:n esiintymistä koskevaa analyysia enää vaadittaisi.

               (7)

               Vakuutusten antamisen helpottamiseksi on asianmukaista valtuuttaa toimivaltainen viranomainen nimittämään elin, jolla on tietyissä tapauksissa valtuudet allekirjoittaa vakuutuksia Japanin toimivaltaisen viranomaisen valtuutuksella ja valvomana.

               (8)

               Täytäntöönpanoasetusta (EU) N:o 961/2011 olisi sen vuoksi muutettava.

               (9)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutossäännökset
   Muutetaan asetus (EU) N:o 961/2011 seuraavasti:

               1)

               Korvataan 2 artiklan 3 kohta seuraavasti:
               ”3.   Kunkin 1 artiklassa tarkoitetun tuotteen lähetyksen mukana on seurattava vakuutus, jossa vakuutetaan seuraavaa:

                           a)

                           tuote on korjattu ja/tai käsitelty ennen 11 päivää maaliskuuta 2011 tai

                           b)

                           tuote ei ole peräisin eikä lähetetty Fukushiman, Gunman, Ibarakin, Tochigin, Miyagin, Yamanashin, Saitaman, Tokion, Chiban, Kanagawan ja Shizuokan prefektuurista tai

                           c)

                           tuote on lähetetty Fukushiman, Gunman, Ibarakin, Tochigin, Miyagin, Yamanashin, Saitaman, Tokion, Chiban, Kanagawan tai Shizuokan prefektuurista mutta ei ole peräisin näistä prefektuureista eikä ole altistunut radioaktiivisuudelle siirron aikana tai

                           d)

                           jos tuote on peräisin Fukushiman, Gunman, Ibarakin, Tochigin, Miyagin, Yamanashin, Saitaman, Tokion, Chiban, Kanagawan tai Shizuokan prefektuurista, radionuklidien cesium-134 ja cesium-137 taso tuotteessa ei ylitä tämän asetuksen liitteessä II vahvistettuja enimmäistasoja.”.

               2)

               Korvataan 2 artiklan 5 kohta seuraavasti:
               ”5.   Kyseinen 3 kohdassa tarkoitettu vakuutus on laadittava liitteessä I vahvistetun mallin mukaisesti. Kun kyse on 3 kohdan a, b tai c alakohdassa tarkoitetuista tuotteista, vakuutuksen allekirjoittajana on oltava Japanin toimivaltaisen viranomaisen valtuutettu edustaja tai Japanin toimivaltaisen viranomaisen valtuuttaman elimen valtuutettu edustaja, joka toimii toimivaltaisen viranomaisen valtuutuksella ja valvonnassa. Kun kyse on 3 kohdan d alakohdassa tarkoitetuista tuotteista, vakuutuksen allekirjoittajana on oltava Japanin toimivaltaisen viranomaisen valtuutettu edustaja, ja siihen on liitettävä näytteenoton ja analyysin tulokset sisältävä analyysiseloste.”.

               3)

               Korvataan 5 artiklan 1 kohta seuraavasti:
               ”1.   Rajatarkastusaseman tai nimetyn saapumispaikan toimivaltaisten viranomaisten on tehtävä

                           a)

                           asiakirjatarkastus kaikille 1 artiklassa tarkoitettujen tuotteiden lähetyksille ja

                           b)

                           tunnistustarkastus ja fyysinen tarkastus mukaan luettuna laboratorioanalyysi cesium-134:n ja cesium-137:n varalta vähintään

                                       —

                                       10 prosentille 2 artiklan 3 kohdan d alakohdassa tarkoitettujen tuotteiden lähetyksistä ja

                                       —

                                       20 prosentille 2 artiklan 3 kohdan b ja c alakohdassa tarkoitettujen tuotteiden lähetyksistä.”.

               4)

               Korvataan 10 artiklan toisessa kohdassa päivämäärä ”31 päivään joulukuuta 2011” päivämäärällä ”31 päivään maaliskuuta 2012”.

               5)

               Korvataan liite I tämän asetuksen liitteellä.

         2 artikla
   Voimaantulo
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä joulukuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 31, 1.2.2002, s. 1.

      (2)  EUVL L 252, 28.9.2011, s. 10.

      LIITE

            ”LIITE I


title: Komission täytäntöönpanoasetus (EU) 2017/795, annettu 10 päivänä toukokuuta 2017, pyrogeenisen synteettisen amorfisen nanomuotoisen pintakäsitellyn piioksidin hyväksymisestä vanhana tehoaineena käytettäväksi biosidivalmisteissa valmisteryhmässä 18 (ETA:n kannalta merkityksellinen teksti. )

text:
               11.5.2017

               FI

               Euroopan unionin virallinen lehti

               L 120/10

         KOMISSION TÄYTÄNTÖÖNPANOASETUS (EU) 2017/795,
   annettu 10 päivänä toukokuuta 2017,
   pyrogeenisen synteettisen amorfisen nanomuotoisen pintakäsitellyn piioksidin hyväksymisestä vanhana tehoaineena käytettäväksi biosidivalmisteissa valmisteryhmässä 18
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan,
   sekä katsoo seuraavaa:

               (1)

               Komission delegoidussa asetuksessa (EU) N:o 1062/2014 (2) vahvistetaan luettelo vanhoista tehoaineista, jotka on arvioitava sen selvittämiseksi, voidaanko ne mahdollisesti hyväksyä käytettäviksi biosidivalmisteissa. Luettelossa on mukana piidioksidi (aggregaattien ja agglomeraattien muodostamana nanomateriaalina), jonka nimi muutetaan arvioinnin perusteella muotoon pyrogeeninen synteettinen amorfinen nanomuotoinen pintakäsitelty piidioksidi.

               (2)

               Pyrogeeninen synteettinen amorfinen nanomuotoinen pintakäsitelty piidioksidi on arvioitu käytettäväksi asetuksen (EU) N:o 528/2012 liitteessä V kuvatussa valmisteryhmässä 18 (hyönteis- ja punkkimyrkyt sekä muiden niveljalkaisten torjuntaan käytettävät valmisteet).

               (3)

               Ranska, joka oli nimetty arvioinnista vastaavaksi toimivaltaiseksi viranomaiseksi, toimitti arviointikertomuksen sekä suosituksensa 18 päivänä joulukuuta 2015.

               (4)

               Biosidivalmistekomitea valmisteli 11 päivänä lokakuuta 2016 Euroopan kemikaaliviraston lausunnon delegoidun asetuksen (EU) N:o 1062/2014 7 artiklan 2 kohdan mukaisesti ottaen huomioon arvioinnista vastaavan toimivaltaisen viranomaisen päätelmät.

               (5)

               Kyseisen lausunnon mukaan valmisteryhmään 18 kuuluvien biosidivalmisteiden, jotka sisältävät pyrogeenistä synteettistä amorfista nanomuotoista pintakäsiteltyä piidioksidia voidaan olettaa täyttävän asetuksen (EU) N:o 528/2012 19 artiklan 1 kohdan b alakohdassa säädetyt kriteerit edellyttäen, että niiden käyttöä koskevia tiettyjä spesifikaatioita ja edellytyksiä noudatetaan.

               (6)

               Siksi on aiheellista hyväksyä pyrogeenisen synteettisen amorfisen nanomuotoisen pintakäsitellyn piidioksidin käyttö valmisteryhmään 18 kuuluvissa biosidivalmisteissa edellyttäen, että tiettyjä spesifikaatioita ja edellytyksiä noudatetaan.

               (7)

               Koska pyrogeeninen synteettinen amorfinen nanomuotoinen pintakäsitelty piidioksidi, sellaisena kuin se on arvioituna, on nanomateriaali, hyväksynnän olisi katettava kyseiset nanomateriaalit asetuksen (EU) N:o 528/2012 4 artiklan 4 kohdan perusteella edellyttäen, että tietyt niiden käyttöä koskevat spesifikaatiot ja edellytykset täyttyvät.

               (8)

               Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat tarvittavalla tavalla valmistautua uusiin vaatimuksiin.

               (9)

               Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään pyrogeeninen synteettinen amorfinen nanomuotoinen pintakäsitelty piidioksidi käytettäväksi tehoaineena biosidivalmisteissa valmisteryhmässä 18 siten, että sovelletaan liitteessä vahvistettuja spesifikaatioita ja edellytyksiä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä toukokuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 167, 27.6.2012, s. 1.

      (2)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 528/2012 tarkoitetusta kaikkien biosidivalmisteisiin sisältyvien vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).

      LIITE

                  Yleisnimi

                  IUPAC-nimi
                  Tunnistenumero

                  Tehoaineen vähimmäispuhtausaste (1)

                  Viitteenä olevat rakenteelliset ominaisuudet (2)

                  Hyväksymispäivä

                  Hyväksymisen päättymispäivä

                  Valmisteryhmä

                  Erityisedellytykset

                  Pyrogeeninen synteettinen amorfinen nanomuotoinen pintakäsitelty piidioksidi

                  IUPAC-nimi:
                  Silanamiini, 1.1.1-trimetyyli-N- (trimetyylisilyyli)-, hydrolyysituotteet piidioksidin kanssa
                  EY-numero: 272-697-1
                  CAS-numero: 68909-20-6

                  998 g/kg (ytimen puhtaus mitattuna polttamisen jälkeen).

                              —

                              Hiilipitoisuus: 3,0–4,0 %;

                              —

                              Primäärihiukkasten koko: 6,9– 8,6 nm;

                              —

                              Ominaispinta-ala: 217–225 m2/g;

                              —

                              Stabiilien aggregoituneiden hiukkasten koko: > 70 nm;

                              —

                              Pintakäsittely: > 90 % pinnasta pintakäsitelty heksametyylisilatsaanilla (CAS 999-97-3)

                  1. marraskuuta 2018

                  31. lokakuuta 2028

                  18

                  Biosidivalmisteiden lupien on täytettävä seuraavat edellytykset:

                              1)

                              Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamaan käyttötarkoitukseen mutta joita ei ole käsitelty tehoaineen riskinarvioinnissa unionin tasolla.

                              2)

                              Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota ammattikäyttäjiin.

                              3)

                              Niiden valmisteiden osalta, joista voi jäädä jäämiä elintarvikkeisiin tai rehuihin, on tarkistettava, onko tarpeen asettaa uudet jäämien enimmäismäärät tai muuttaa voimassa olevia jäämien enimmäismääriä Euroopan parlamentin ja neuvoston asetuksen (EY) N:o 470/2009 (3) tai Euroopan parlamentin ja neuvoston asetuksen (EY) N:o 396/2005 (4) mukaisesti, ja toteutettava kaikki asianmukaiset riskinhallintatoimenpiteet sen varmistamiseksi, etteivät sovellettavat jäämien enimmäismäärät ylity.

         (1)  Tässä sarakkeessa ilmoitettu puhtaus on asetuksen (EU) N:o 528/2012 89 artiklan 1 kohdan mukaisesti arvioidun tehoaineen vähimmäispuhtausaste. Markkinoille saatetussa tuotteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.

         (2)  Tässä sarakkeessa ilmoitetut tehoaineen rakenteelliset ominaisuudet ovat samat, joita käytettiin asetuksen (EU) N:o 528/2012 1 artiklan mukaisesti tehdyssä arvioinnissa

         (3)  Euroopan parlamentin ja neuvoston asetus (EY) N:o 470/2009, annettu 6 päivänä toukokuuta 2009, yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta (EUVL L 152, 16.6.2009, s. 11).

         (4)  Torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annettu Euroopan parlamentin ja neuvoston asetus (EY) N:o 396/2005 (EUVL L 70, 16.3.2005, s. 1).


title: Komission täytäntöönpanoasetus (EU) 2016/988, annettu 20 päivänä kesäkuuta 2016, asetuksella (EY) 442/2009 sianliha-alalla avatuissa tariffikiintiöissä 1 päivän lokakuuta ja 31 päivän joulukuuta 2016 väliseksi osakaudeksi vahvistettuun määrään lisättävien määrien vahvistamisesta

text:
               21.6.2016

               FI

               Euroopan unionin virallinen lehti

               L 162/8

         KOMISSION TÄYTÄNTÖÖNPANOASETUS (EU) 2016/988,
   annettu 20 päivänä kesäkuuta 2016,
   asetuksella (EY) 442/2009 sianliha-alalla avatuissa tariffikiintiöissä 1 päivän lokakuuta ja 31 päivän joulukuuta 2016 väliseksi osakaudeksi vahvistettuun määrään lisättävien määrien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan 2 ja 3 kohdan,
   sekä katsoo seuraavaa:

               (1)

               Komission asetuksella (EY) N:o 442/2009 (2) avataan vuotuisia tuontitariffikiintiöitä sianliha-alan tuotteiden tuontia varten. Mainitun asetuksen liitteessä I olevassa B osassa vahvistettuja kiintiöitä hallinnoidaan samanaikaisen tarkastelun menetelmän mukaisesti.

               (2)

               Määrät, joista on 1 päivän kesäkuuta ja 7 päivän kesäkuuta 2016 välisenä aikana jätetty tuontitodistushakemukset 1 päivän heinäkuuta ja 30 päivän syyskuuta 2016 väliseksi osakaudeksi, ovat pienempiä kuin käytettävissä olevat määrät. Sen vuoksi olisi määritettävä määrät, joista ei ole jätetty hakemuksia, ja lisättävä kyseiset määrät seuraavaksi kiintiöosakaudeksi vahvistettuun määrään.

               (3)

               Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Määrät, joista ei ole jätetty tuontitodistushakemuksia asetuksen (EY) N:o 442/2009 nojalla ja jotka lisätään 1 päivän lokakuuta ja 31 päivän joulukuuta 2016 väliseksi osakaudeksi vahvistettuun määrään, esitetään tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä kesäkuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  Komission asetus (EY) N:o 442/2009, annettu 27 päivänä toukokuuta 2009, yhteisön tariffikiintiöiden avaamisesta ja hallinnoinnista sianliha-alalla (EUVL L 129, 28.5.2009, s. 13).

      LIITE

                  Järjestysnumero

                  Hakematta jääneet määrät, jotka lisätään 1 päivän lokakuuta ja 31 päivän joulukuuta 2016 väliseksi osakaudeksi käytettävissä oleviin määriin
                  (kg)

                  09.4038

                  8 516 250

                  09.4170

                  1 230 500

                  09.4204

                  1 156 000


title: Komission täytäntöönpanoasetus (EU) N:o 769/2011, annettu 2 päivänä elokuuta 2011 , hedelmä- ja vihannesalan väliaikaista poikkeuksellista tukitoimenpidettä koskevan jakokertoimen vahvistamisesta

text:
               3.8.2011

               FI

               Euroopan unionin virallinen lehti

               L 200/18

         KOMISSION TÄYTÄNTÖÖNPANOASETUS (EU) N:o 769/2011,
   annettu 2 päivänä elokuuta 2011,
   hedelmä- ja vihannesalan väliaikaista poikkeuksellista tukitoimenpidettä koskevan jakokertoimen vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon hedelmä- ja vihannesalan väliaikaisesta poikkeuksellisesta tukitoimenpiteestä 17 päivänä kesäkuuta 2011 annetun komission täytäntöönpanoasetuksen (EU) N:o 585/2011 (2) ja erityisesti sen 7 artiklan 3 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 585/2011 otettiin Saksassa havaittujen Escherichia coli -bakteerin (E. coli) aiheuttamien tautiesiintymien seurauksena käyttöön hedelmä- ja vihannesalan väliaikainen poikkeuksellinen tukitoimenpide, koska tilanne aiheutti erittäin vakavia häiriöitä unionin hedelmä- ja vihannesmarkkinoilla.

               (2)

               Jäsenvaltioiden täytäntöönpanoasetuksen (EU) N:o 585/2011 7 artiklan 2 kohdan mukaisesti tiedoksi antamien tietojen perusteella vaikuttaa siltä, että unionin tukea koskevat pyynnöt eivät ylitä kyseisen asetuksen 2 artiklassa vahvistettua tuen enimmäismäärää. Sen vuoksi kyseisille pyynnöille olisi vahvistettava 100 prosentin jakokerroin.

               (3)

               Avoimuuden vuoksi unionin tukea hakeneille tuottajaorganisaatioille ja niihin kuulumattomille tuottajille olisi ilmoitettava nopeasti komission vahvistama jakokerroin. Tästä syystä ja toimenpiteen tehokkaan hallinnoinnin varmistamiseksi tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Jäsenvaltioiden saamat unionin tukea 26 päivän toukokuuta 2011 ja 30 päivän kesäkuuta 2011 välisenä aikana koskevat pyynnöt, jotka jäsenvaltiot ovat antaneet tiedoksi komissiolle täytäntöönpanoasetuksen (EU) N:o 585/2011 7 artiklan 2 kohdan mukaisesti, hyväksytään soveltamalla niihin 100 prosentin jakokerrointa.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä elokuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 160, 18.6.2011, s. 71.


title: Komission täytäntöönpanoasetus (EU) 2016/1091, annettu 5 päivänä heinäkuuta 2016, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               6.7.2016

               FI

               Euroopan unionin virallinen lehti

               L 180/33

         KOMISSION TÄYTÄNTÖÖNPANOASETUS (EU) 2016/1091,
   annettu 5 päivänä heinäkuuta 2016,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä heinäkuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  158,3

                  ZZ

                  158,3

                  0709 93 10

                  TR

                  139,4

                  ZZ

                  139,4

                  0805 50 10

                  AR

                  160,9

                  BO

                  231,1

                  CL

                  144,5

                  UY

                  176,5

                  ZA

                  169,1

                  ZZ

                  176,4

                  0808 10 80

                  AR

                  137,1

                  BR

                  90,2

                  CL

                  131,8

                  CN

                  115,2

                  NZ

                  136,5

                  US

                  149,7

                  UY

                  67,7

                  ZA

                  111,4

                  ZZ

                  117,5

                  0808 30 90

                  AR

                  155,2

                  CL

                  146,1

                  CN

                  78,3

                  ZA

                  128,5

                  ZZ

                  127,0

                  0809 10 00

                  TR

                  218,0

                  ZZ

                  218,0

                  0809 29 00

                  TR

                  331,3

                  ZZ

                  331,3

                  0809 30 10 , 0809 30 90

                  TR

                  126,8

                  ZZ

                  126,8

                  0809 40 05

                  TR

                  160,5

                  ZZ

                  160,5

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 766/2011, annettu 29 päivänä heinäkuuta 2011 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (SAN)]

text:
               3.8.2011

               FI

               Euroopan unionin virallinen lehti

               L 200/12

         KOMISSION TÄYTÄNTÖÖNPANOASETUS (EU) N:o 766/2011,
   annettu 29 päivänä heinäkuuta 2011,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (SAN)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
   sekä katsoo seuraavaa:

               (1)

               Nimityksen ”Ξύγαλο Σητείας (Xygalo Siteias)/Ξίγαλο Σητείας (Xigalo Siteias)” rekisteröintiä koskeva Kreikan hakemus julkaistiin Euroopan unionin virallisessa lehdessä
                   (2) asetuksen (EY) N:o 510/2006 6 artiklan 2 kohdan ensimmäisen alakohdan mukaisesti.

               (2)

               Koska komissiolle ei ole toimitettu asetuksen (EY) N:o 510/2006 7 artiklan mukaisia vastaväitteitä, nimitys olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä heinäkuuta 2011.

            Komission puolesta, puheenjohtajan nimissä

         Dacian CIOLOŞ

            Komission jäsen

      (1)  EUVL L 93, 31.3.2006, s. 12.

      (2)  EUVL C 312, 17.11.2010, s. 25.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.3.   Juustot

      KREIKKA
      Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (SAN)


title: Komission täytäntöönpanoasetus (EU) 2016/241, annettu 19 päivänä helmikuuta 2016, tuontitodistusten jättämisen keskeyttämisen peruuttamisesta eräissä asetuksella (EY) N:o 891/2009 avatuissa tariffikiintiöissä sokerialalla

text:
               20.2.2016

               FI

               Euroopan unionin virallinen lehti

               L 45/9

         KOMISSION TÄYTÄNTÖÖNPANOASETUS (EU) 2016/241,
   annettu 19 päivänä helmikuuta 2016,
   tuontitodistusten jättämisen keskeyttämisen peruuttamisesta eräissä asetuksella (EY) N:o 891/2009 avatuissa tariffikiintiöissä sokerialalla
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan 1 ja 3 kohdan,
   sekä katsoo seuraavaa:

               (1)

               Komission asetuksella (EY) N:o 891/2009 (2) avataan vuotuisia tariffikiintiöitä sokerialan tuotteiden tuontia varten.

               (2)

               Komission täytäntöönpanoasetuksella (EU) 2015/1733 (3) keskeytettiin tuontitodistushakemusten jättäminen järjestysnumeron 09.4320 osalta 29 päivästä syyskuuta 2015 alkaen.

               (3)

               Käyttämättömiä tai osittain käytettyjä tuontitodistuksia koskevien ilmoitusten perusteella kyseisen järjestysnumeron osalta on jälleen käytettävissä määriä. Sen vuoksi olisi asetuksen (EY) N:o 891/2009 5 artiklan 2 kohdan mukaisesti peruutettava hakemusten jättämisen keskeyttäminen.

               (4)

               Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Peruutetaan täytäntöönpanoasetuksessa (EU) 2015/1733 järjestysnumeron 09.4320 osalta vahvistettu tuontitodistushakemusten jättämisen keskeyttäminen.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä helmikuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  Komission asetus (EY) N:o 891/2009, annettu 25 päivänä syyskuuta 2009, eräiden yhteisön tariffikiintiöiden avaamisesta ja hallinnoinnista sokerialalla (EUVL L 254, 26.9.2009, s. 82).

      (3)  Komission täytäntöönpanoasetus (EU) 2015/1733, annettu 28 päivänä syyskuuta 2015, asetuksella (EY) N:o 891/2009 sokerialalla avatuissa tariffikiintiöissä 8 päivän syyskuuta 2015 ja 14 päivän syyskuuta 2015 välisenä aikana jätetyissä tuontitodistushakemuksissa haettuihin määriin sovellettavan jakokertoimen vahvistamisesta ja tuontitodistushakemusten jättämisen keskeyttämisestä (EUVL L 252, 29.9.2015, s. 40).


title: Komission täytäntöönpanoasetus (EU) 2016/865, annettu 31 päivänä toukokuuta 2016, tietynlaisen Kiinan kansantasavallasta peräisin olevan alumiinifolion tuonnissa täytäntöönpanoasetuksella (EU) 2015/2384 käyttöön otettujen polkumyynnin vastaisten toimenpiteiden mahdollista kiertämistä hieman muutetun Kiinan kansantasavallasta peräisin olevan tietynlaisen alumiinifolion tuonnilla koskevan tutkimuksen vireillepanosta ja kyseisen tuonnin kirjaamisvelvoitteesta

text:
               1.6.2016

               FI

               Euroopan unionin virallinen lehti

               L 144/35

         KOMISSION TÄYTÄNTÖÖNPANOASETUS (EU) 2016/865,
   annettu 31 päivänä toukokuuta 2016,
   tietynlaisen Kiinan kansantasavallasta peräisin olevan alumiinifolion tuonnissa täytäntöönpanoasetuksella (EU) 2015/2384 käyttöön otettujen polkumyynnin vastaisten toimenpiteiden mahdollista kiertämistä hieman muutetun Kiinan kansantasavallasta peräisin olevan tietynlaisen alumiinifolion tuonnilla koskevan tutkimuksen vireillepanosta ja kyseisen tuonnin kirjaamisvelvoitteesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1) (jäljempänä ’perusasetus’) ja erityisesti sen 13 artiklan 3 kohdan ja 14 artiklan 5 kohdan,
   on ilmoittanut asiasta jäsenvaltioille,
   sekä katsoo seuraavaa:
   A.   PYYNTÖ

               (1)

               Euroopan komissio (jäljempänä ’komissio’) on vastaanottanut perusasetuksen 13 artiklan 3 kohdan ja 14 artiklan 5 kohdan mukaisen pyynnön tutkia Kiinan kansantasavallasta (jäljempänä ’Kiina’) peräisin olevan tietynlaisen alumiinifolion tuonnissa käyttöön otettujen polkumyynnin vastaisten toimenpiteiden mahdollista kiertämistä hieman muutetun Kiinasta peräisin olevan tietynlaisen alumiinifolion tuonnilla ja saattaa tällainen tuonti kirjaamisvelvoitteen alaiseksi.

               (2)

               Pyyntö jätettiin 18. huhtikuuta 2015. Pyynnön esittäjä on pyytänyt nimelleen luottamuksellista käsittelyä ja perustellut pyyntönsä asianmukaisesti. Komissio katsoo, että luottamuksellisen käsittelyn myöntämiseen hakijalle on riittävät perusteet.

         B.   TUOTE

               (3)

               Mahdollisen toimenpiteiden kiertämisen kohteena on Kiinasta, peräisin oleva vähintään 0,008 millimetriä mutta enintään 0,018 millimetriä paksu, vahvistamaton, valssattu mutta ei enempää valmistettu, enintään 650 millimetrin levyisillä ja yli 10 kilogrammaa painavilla keloilla oleva alumiinifolio, jäljempänä ’tarkasteltavana oleva tuote’, joka luokitellaan tällä hetkellä CN-koodiin ex 7607 11 19 (Taric-koodi 7607111910). Nyt voimassa olevia toimenpiteitä sovelletaan tähän tuotteeseen.

               (4)

               Mahdollista toimenpiteiden kiertämistä koskevan tutkimuksen kohteena olevilla tuotteilla on samat ominaisuudet kuin johdanto-osan edellisessä kappaleessa määritellyllä tarkasteltavana olevalla tuotteella. Ne voivat kuitenkin olla myös hehkutettuja ja ne voidaan esittää tuonnin yhteydessä seuraavasti:

                           —

                           vähintään 0,007 millimetriä ja alle 0,008 millimetriä paksu alumiinifolio minkä tahansa levyisillä keloilla, tai

                           —

                           vähintään 0,008 millimetriä ja enintään 0,018 millimetriä paksu alumiinifolio yli 650 millimetrin levyisillä keloilla, tai

                           —

                           yli 0,018 millimetriä ja alle 0,021 millimetriä paksu alumiinifolio minkä tahansa levyisillä keloilla, tai

                           —

                           vähintään 0,021 millimetriä ja enintään 0,045 millimetriä paksu alumiinifolio, jossa on vähintään kaksi kerrosta, minkä tahansa levyisillä keloilla.

               (5)

               Edellä kuvatuista tuotteista kolme ensimmäistä luokitellaan tällä hetkellä samaan CN-koodiin mutta eri Taric-koodiin (7607111930, 7607111940 ja 7607111950) kuin tarkasteltavana oleva tuote.

               (6)

               Kuvatuista tuotteista viimeinen luokitellaan eri CN-koodiin kuin tarkasteltavana oleva tuote (CN-koodiin ex 7607 11 90 ja Taric-koodeihin 7607119045 ja 7607119080).

               (7)

               Kaikki edellä kuvatut tuotteet (jäljempänä ’tutkimuksen kohteena olevat tuotteet’) ovat niin ikään peräisin Kiinasta.

         C.   VOIMASSA OLEVAT TOIMENPITEET

               (8)

               Voimassa olevat toimenpiteet, joita mahdollisesti kierretään, ovat polkumyyntitoimenpiteitä, jotka on otettu käyttöön komission täytäntöönpanoasetuksella (EU) 2015/2384 (2) (jäljempänä ’voimassa olevat toimenpiteet’).

         D.   PERUSTEET

               (9)

               Pyynnössä esitetään riittävästi alustavaa näyttöä siitä, että tarkasteltavana olevan tuotteen tuonnissa käyttöön otettuja polkumyynnin vastaisia toimenpiteitä kierretään sellaisten käytäntöjen, menettelyjen tai toimintojen puitteissa, joille ei ollut muuta riittävää syytä tai taloudellista perustetta kuin polkumyyntitullin käyttöön ottaminen.

               (10)

               Esitetty alustava näyttö on seuraava.

               (11)

               Kiinan vientitilastojen ja Eurostatin tuontitilastojen perusteella pyynnön esittäjä määritti kaikkien hieman muutettujen tutkimuksen kohteena olevien tuotteiden tuonnin kehityksen vuosien 2008 ja 2015 välisenä ajanjaksona. Vertaamalla tarkasteltavana olevan tuotteen tuonnin kehitystä tutkimuksen kohteena olevien hieman muutettujen tuotteiden tuonnin kehitykseen pyynnön esittäjä osoitti tutkimuksen kohteena olevan hieman muutetun tuotteen tuonnin kasvaneen huomattavasti samalla kun tarkasteltavana olevan tuotteen tuonti laski. Pyynnön esittäjä osoitti etenkin, että tutkimuksen kohteena olevien hieman muutettujen tuotteiden tuonnin määrät olivat samanlaiset kuin tarkasteltavana olevan tuotteen tuonnin määrät ennen kuin alkuperäiset polkumyyntitoimenpiteet hyväksyttiin neuvoston asetuksella (EY) N:o 925/2009 (3). Näin ollen pyynnön esittäjä osoitti kaupan rakenteen muuttuneen.

               (12)

               Lisäksi pyynnön esittäjä toimitti kunkin kiertämiskäytännön osalta yksityiskohtaiset todisteet tällaisten käytäntöjen soveltamisen laajuudesta sekä siitä, että niille ei ollut muuta riittävää syytä tai taloudellista perustetta kuin polkumyyntitullin käyttöön ottaminen.

               (13)

               Käytettävissä olevien tietojen perusteella pyynnön esittäjä osoitti, että Kiinasta peräisin olevien tutkimuksen kohteena olevien hieman muutettujen tuotteiden vientihinnat alittivat kussakin kiertämiskäytännössä huomattavasti unionin tuotannonalan hinnat ja ne myytiin alemmalla hinnalla. Näin ollen Kiinasta peräisin olevan hieman muutetun, tutkimuksen kohteena olevan tuotteen tuonti vaarantaa polkumyyntitoimenpiteiden korjaavat vaikutukset sekä hintojen että määrien osalta.

               (14)

               Lisäksi pyynnön esittäjä teki sille kohtuudella käytettävissä olevien tietojen perusteella polkumyyntimarginaalilaskelmat, jotka osoittivat, että kussakin kiertämiskäytännössä tutkimuksen kohteena olevat hieman muutetut tuotteet tuodaan unionin markkinoille polkumyyntihinnoin.

         E.   MENETTELY

               (15)

               Edellä esitetyn perusteella komissio katsoo, että on olemassa riittävä näyttö perusasetuksen 13 artiklan 3 kohdan mukaisen tutkimuksen panemiseksi vireille ja tutkimuksen kohteena olevien tuotteiden tuonnin saattamiseksi kirjaamisvelvoitteen alaiseksi perusasetuksen 14 artiklan 5 kohdan mukaisesti.

         a)   Kyselylomakkeet

               (16)

               Saadakseen tutkimuksensa kannalta välttämättöminä pitämänsä tiedot komissio lähettää kyselylomakkeet tiedossa oleville Kiinassa toimiville viejille/tuottajille ja niiden järjestöille, tiedossa oleville unionin tuojille ja niiden järjestöille sekä Kiinan viranomaisille. Tietoja voidaan tarvittaessa pyytää myös unionin tuotannonalalta.

               (17)

               Kaikkien asianomaisten osapuolten olisi joka tapauksessa viimeistään tämän asetuksen 3 artiklassa vahvistetussa määräajassa otettava yhteyttä komissioon ja pyydettävä kyselylomake tämän asetuksen 3 artiklan 1 kohdassa vahvistetussa määräajassa, koska tämän asetuksen 3 artiklan 2 kohdassa vahvistettua määräaikaa sovelletaan kaikkiin asianomaisiin osapuoliin.

               (18)

               Kiinan viranomaisille ilmoitetaan tutkimuksen vireillepanosta.

         b)   Tietojen kerääminen ja osapuolten kuuleminen

               (19)

               Kaikkia asianomaisia osapuolia pyydetään esittämään näkökantansa kirjallisesti ja toimittamaan asiaa tukevaa näyttöä. Komissio voi lisäksi kuulla osapuolia, jos ne pyytävät sitä kirjallisesti ja osoittavat, että niiden kuulemiseen on olemassa erityisiä syitä.

         c)   Vapautus tuonnin kirjaamisvelvoitteesta tai toimenpiteistä

               (20)

               Tutkimuksen kohteena olevien tuotteiden tuonti voidaan vapauttaa kirjaamisvelvoitteesta tai siihen sovellettavista toimenpiteistä perusasetuksen 13 artiklan 4 kohdan mukaisesti silloin, kun tuontiin ei liity toimenpiteiden kiertämistä.

               (21)

               Koska toimenpiteiden mahdollinen kiertäminen voi tapahtua unionin ulkopuolella, vapautus voidaan perusasetuksen 13 artiklan 4 kohdan mukaisesti myöntää Kiinassa toimiville tutkimuksen kohteena olevan tuotteen tuottajille, jos ne voivat osoittaa, etteivät ne ole etuyhteydessä (4) yhteenkään toimenpiteiden kohteena olevaan tuottajaan (5), ja jos niiden osalta todetaan, etteivät ne ole osallisina perusasetuksen 13 artiklan 1 ja 2 kohdassa määritellyissä kiertämiskäytännöissä. Tuottajien, jotka haluavat vapautuksen, olisi esitettävä asiaa koskeva pyyntö ja siihen liittyvä näyttö tämän asetuksen 3 artiklan 3 kohdassa asetetussa määräajassa.

         F.   KIRJAAMINEN

               (22)

               Tutkimuksen kohteena olevien tuotteiden tuonti on perusasetuksen 14 artiklan 5 kohdan mukaisesti määrättävä kirjattavaksi sen varmistamiseksi, että jos tutkimuksessa todetaan toimenpiteitä kierretyn, tuonnista voidaan kantaa asianmukainen polkumyyntitulli kyseisen tuonnin kirjaamisen aloittamispäivästä lukien.

         G.   MÄÄRÄAJAT

               (23)

               Moitteettoman hallinnon varmistamiseksi olisi asetettava määräajat, joiden kuluessa

                           —

                           asianomaiset osapuolet voivat ilmoittautua komissiolle, esittää näkökantansa kirjallisesti sekä palauttaa täytetyn kyselylomakkeen tai toimittaa muita tutkimuksessa huomioon otettavia tietoja,

                           —

                           Kiinassa toimivat tuottajat voivat pyytää vapautusta tuonnin kirjaamisvelvoitteesta tai toimenpiteistä,

                           —

                           asianomaiset osapuolet voivat esittää kirjallisen pyynnön tulla komission kuulemiksi.

               (24)

               On syytä huomata, että useimpien perusasetuksessa säädettyjen menettelyjä koskevien oikeuksien käyttö edellyttää osapuolen ilmoittautumista tämän asetuksen 3 artiklassa säädetyssä määräajassa.

         H.   YHTEISTYÖSTÄ KIELTÄYTYMINEN

               (25)

               Jos jokin asianomainen osapuoli kieltäytyy antamasta tai ei toimita tarvittavia tietoja määräajassa tai jos se merkittävällä tavalla vaikeuttaa tutkimusta, päätelmät, jotka voivat olla joko myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti.

               (26)

               Jos todetaan, että asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja niiden sijasta voidaan käyttää käytettävissä olevia tietoja.

               (27)

               Jos asianomainen osapuoli ei toimi yhteistyössä tai toimii vain osittain yhteistyössä ja tästä johtuen päätelmät tehdään käytettävissä olevien tietojen perusteella perusasetuksen 18 artiklan mukaisesti, lopputulos voi olla osapuolen kannalta epäedullisempi kuin siinä tapauksessa, että se olisi toiminut yhteistyössä.

               (28)

               Jos vastaamisessa ei käytetä tietokonetta, tätä ei pidetä yhteistyöstä kieltäytymisenä sillä edellytyksellä, että asianomainen osapuoli osoittaa, että vastauksen esittäminen vaaditussa muodossa aiheuttaisi kohtuutonta ylimääräistä vaivannäköä tai kohtuuttomia lisäkustannuksia. Asianomaisen osapuolen tulisi ottaa välittömästi yhteyttä komissioon.

         I.   TUTKIMUKSEN AIKATAULU

               (29)

               Tutkimus saatetaan päätökseen perusasetuksen 13 artiklan 3 kohdan mukaisesti yhdeksän kuukauden kuluessa tämän asetuksen voimaantulopäivästä.

         J.   HENKILÖTIETOJEN KÄSITTELY

               (30)

               Tässä tutkimuksessa kerättyjä henkilötietoja käsitellään Euroopan parlamentin ja neuvoston asetuksen (EY) N:o 45/2001 (6) mukaisesti.

         K.   KUULEMISMENETTELYSTÄ VASTAAVA NEUVONANTAJA

               (31)

               Asianomaiset osapuolet voivat ottaa yhteyttä kauppaan liittyvissä menettelyissä kuulemisesta vastaavaan neuvonantajaan. Neuvonantaja on asianomaisten osapuolten ja tutkimuksen suorittavien komission yksiköiden välinen yhteyshenkilö. Neuvonantaja tarkastelee pyyntöjä tutustua asiakirjoihin, asiakirjojen luottamuksellisuutta koskevia kiistoja, määräaikojen pidentämispyyntöjä ja kolmansien osapuolten pyyntöjä tulla kuulluksi. Neuvonantaja voi järjestää yksittäisen asianomaisen osapuolen kuulemisen ja toimia sovittelijana sen varmistamiseksi, että asianomaisten osapuolten puolustautumisoikeus toteutuu täysimääräisesti.

               (32)

               Neuvonantajan kanssa järjestettävää kuulemista koskevat pyynnöt on esitettävä kirjallisesti, ja niissä on ilmoitettava pyynnön perustelut. Neuvonantaja järjestää myös tilaisuuksia osapuolten väliselle kuulemiselle, jossa voidaan tuoda esille vastakkaisia näkökantoja ja esittää niihin vastaväitteitä.

               (33)

               Asianomaiset osapuolet saavat lisätietoja sekä tarkemmat yhteystiedot kuulemismenettelystä vastaavan neuvonantajan verkkosivuilta kauppapolitiikan pääosaston verkkosivustolla: http://ec.europa.eu/trade/trade-policy-and-you/contacts/hearing-officer/,

         ON HYVÄKSYNYT TÄMÄN ASETUKSEN:
   1 artikla
   Pannaan vireille asetuksen (EY) N:o 1225/2009 13 artiklan 3 kohdan mukainen tutkimus sen selvittämiseksi, kierretäänkö täytäntöönpanoasetuksella (EU) 2015/2384 käyttöön otettuja toimenpiteitä tuomalla unioniin seuraavia Kiinan kansantasavallasta peräisin olevia tuotteita:

               —

               vähintään 0,007 millimetriä ja alle 0,008 millimetriä paksu, vahvistamaton, valssattu mutta ei enempää valmistettu, myös hehkutettu, minkä tahansa levyisillä ja yli 10 kilogrammaa painavilla keloilla oleva alumiinifolio, tai

               —

               vähintään 0,008 millimetriä ja enintään 0,018 millimetriä paksu, vahvistamaton, valssattu mutta ei enempää valmistettu, myös hehkutettu, yli 650 millimetrin levyisillä ja yli 10 kilogrammaa painavilla keloilla oleva alumiinifolio, tai

               —

               yli 0,018 millimetriä ja alle 0,021 millimetriä paksu, vahvistamaton, valssattu mutta ei enempää valmistettu, myös hehkutettu, minkä tahansa levyisillä ja yli 10 kilogrammaa painavilla keloilla oleva alumiinifolio, tai

               —

               vähintään 0,021 millimetriä ja enintään 0,045 millimetriä paksu, vahvistamaton, valssattu mutta ei enempää valmistettu, myös hehkutettu, minkä tahansa levyisillä ja yli 10 kilogrammaa painavilla keloilla oleva alumiinifolio, jossa on vähintään kaksi kerrosta,

         jotka luokitellaan tällä hetkellä CN koodeihin ex 7607 11 19 (Taric-koodit 7607111930, 7607111940 ja 7607111950) ja ex 7607 11 90 (Taric-koodit 7607119045 ja 7607119080).
   2 artikla
   Tulliviranomaisten on asetuksen (EY) N:o 1225/2009 13 artiklan 3 kohdan ja 14 artiklan 5 kohdan nojalla toteutettava tarvittavat toimenpiteet tämän asetuksen 1 artiklassa yksilöidyn unioniin suuntautuvan tuonnin kirjaamiseksi.
   Tuonnin kirjaamisvelvoite päättyy yhdeksän kuukauden kuluttua tämän asetuksen voimaantulopäivästä.
   Komissio voi asetuksella velvoittaa tulliviranomaiset lopettamaan sellaisten unioniin tuotavien tuotteiden tuonnin kirjaamisen, joiden valmistajat ovat hakeneet vapautusta kirjaamisvelvoitteesta ja joiden osalta on todettu, että ne täyttävät vapautukselle asetetut edellytykset.
   3 artikla
   1.   Kyselylomakkeet on pyydettävä komissiolta 15 päivän kuluessa tämän asetuksen voimaantulopäivästä.
   2.   Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava komissiolle, esitettävä näkökantansa kirjallisesti ja toimitettava täytetyt kyselylomakkeet tai muut tiedot 37 päivän kuluessa tämän asetuksen voimaantulopäivästä, ellei toisin ilmoiteta.
   3.   Kiinan kansantasavallassa toimivien tuottajien, jotka pyytävät vapautusta tuonnin kirjaamisvelvoitteesta tai toimenpiteistä, on toimitettava asiaa koskeva pyyntö ja siihen liittyvä näyttö samassa 37 päivän määräajassa.
   4.   Asianomaiset osapuolet voivat samassa 37 päivän määräajassa myös pyytää saada tulla komission kuulemiksi.
   5.   Kaupan suojatoimiin liittyvien tutkimusten yhteydessä komissiolle toimitettuihin tietoihin ei sovelleta tekijänoikeuksia. Jos kyse on tiedoista, joihin kolmannella osapuolella on tekijänoikeuksia, asianomaisten osapuolten on ennen tietojen toimittamista komissiolle pyydettävä tekijänoikeuksien haltijalta nimenomainen lupa, jonka perusteella a) komissio voi käyttää tietoja tässä kaupan suojatoimiin liittyvässä menettelyssä ja b) tietoja voidaan toimittaa tämän tutkimuksen asianomaisille osapuolille sellaisessa muodossa, että nämä voivat käyttää puolustautumisoikeuttaan.
   6.   Kaikki asianomaisten osapuolten luottamuksellisina toimittamat kirjalliset huomautukset, mukaan lukien tässä asetuksessa pyydetyt tiedot, kyselyvastaukset ja kirjeenvaihto, on varustettava merkinnällä ”Limited” (7).
   7.   Asianomaisten osapuolten, jotka toimittavat luottamuksellisia tietoja, on toimitettava niistä perusasetuksen 19 artiklan 2 kohdan mukaisesti ei-luottamukselliset yhteenvedot, jotka varustetaan merkinnällä ”For inspection by interested parties” (asianomaisten tarkasteltaviksi). Näiden yhteenvetojen tulee olla riittävän yksityiskohtaiset, jotta luottamuksellisen tiedon sisällöstä olisi saatavissa riittävä käsitys. Jos asianomainen osapuoli ei liitä toimittamiinsa luottamuksellisiin tietoihin ei-luottamuksellista yhteenvetoa, jonka muoto ja laatu vastaavat vaatimuksia, kyseiset luottamukselliset tiedot voidaan jättää huomiotta.
   8.   Asianomaisten osapuolten on esitettävä kaikki huomautuksensa ja pyyntönsä sähköpostitse, skannatut valtakirjat ja todistukset mukaan luettuina, lukuun ottamatta laajoja vastauksia, jotka on toimitettava CD-ROM-levyllä tai DVD-levyllä henkilökohtaisesti tai kirjattuna kirjeenä. Käyttämällä sähköpostia asianomaiset osapuolet ilmaisevat hyväksyvänsä sähköisiin lähetyksiin sovellettavat säännöt, jotka on julkaistu asiakirjassa ”CORRESPONDENCE WITH THE EUROPEAN COMMISSION IN TRADE DEFENCE CASES” kauppapolitiikan pääosaston verkkosivustolla osoitteessa http://trade.ec.europa.eu/doclib/docs/2011/june/tradoc_148003.pdf. Asianomaisten osapuolten on ilmoitettava nimensä, osoitteensa, puhelinnumeronsa ja voimassa oleva sähköpostiosoitteensa sekä varmistettava, että ilmoitettu sähköpostiosoite on toimiva virallinen yrityksen sähköpostiosoite, jota seurataan päivittäin. Kun yhteystiedot on toimitettu, komissio on yhteydessä asianomaisiin osapuoliin ainoastaan sähköpostitse, jolleivät ne nimenomaisesti pyydä saada kaikkia asiakirjoja komissiolta muulla tavoin tai jollei lähetettävän asiakirjan luonne edellytä sen lähettämistä kirjattuna kirjeenä. Lisäsäännöt ja -tiedot komission kanssa käytävästä kirjeenvaihdosta, mukaan lukien sähköpostitse toimitettavia tietoja koskevat periaatteet, ovat saatavilla edellä mainituista asianomaisten osapuolten kanssa käytävää viestintää koskevista ohjeista.
   Komission yhteystiedot:

               European Commission

               Directorate-General for Trade

               Directorate H

               Office: CHAR 04/039

               1040 Brussels

               BELGIUM

               Sähköposti: TRADE-AC-ALU-FOIL@ec.europa.eu

         4 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä toukokuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 343, 22.12.2009, s. 51.

      (2)  Komission täytäntöönpanoasetus (EU) 2015/2384, annettu 17 päivänä joulukuuta 2015, tiettyjen Kiinan kansantasavallasta peräisin olevien alumiinifolioiden tuontia koskevan lopullisen polkumyyntitullin käyttöön ottamisesta ja tiettyjen Brasiliasta peräisin olevien alumiinifolioiden tuontia koskevan menettelyn päättämisestä neuvoston asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 332, 18.12.2015, s. 63).

      (3)  Neuvoston asetus (EY) N:o 925/2009, annettu 24 päivänä syyskuuta 2009, lopullisen polkumyyntitullin käyttöön ottamisesta tietynlaisen Armeniasta, Brasiliasta ja Kiinan kansantasavallasta peräisin olevan alumiinifolion tuonnissa ja tässä tuonnissa käyttöön otetun väliaikaisen tullin lopullisesta kantamisesta (EUVL L 262, 6.10.2009, s. 1).

      (4)  Unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä 24 päivänä marraskuuta 2015 annetun komission täytäntöönpanoasetuksen (EU) 2015/2447 (EUVL L 343, 29.12.2015, s. 558) 127 artiklan mukaisesti henkilöiden katsotaan olevan etuyhteydessä keskenään, jos yksi seuraavista edellytyksistä täyttyy: a) he ovat johtokunnan tai hallintoneuvoston jäseniä toistensa yrityksissä; b) he ovat oikeudelliselta asemaltaan liikekumppaneita; c) toinen on toisen palveluksessa; d) kolmas osapuoli suoraan tai välillisesti omistaa, valvoo tai pitää hallussaan vähintään viittä prosenttia kummankin liikkeeseen lasketuista äänioikeutetuista osakkeista tai osuuksista; e) toinen valvoo toista suoraan tai välillisesti; f) kolmas osapuoli valvoo molempia suoraan tai välillisesti; g) he yhdessä valvovat kolmatta osapuolta suoraan tai välillisesti; h) he ovat saman perheen jäseniä. Unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (EUVL L 269, 10.10.2013, s. 1) 5 artiklan 4 kohdan mukaisesti ’henkilöllä’ tarkoitetaan luonnollista henkilöä, oikeushenkilöä ja henkilöiden yhteenliittymää, joka ei ole oikeushenkilö, mutta joka tunnustetaan unionin lainsäädännössä tai kansallisessa lainsäädännössä oikeustoimikelpoiseksi

      (5)  Vaikka tuottajat olisivat edellä tarkoitetulla tavalla yhteydessä yrityksiin, joille on asetettu Kiinan kansantasavallasta peräisin olevan tuonnin osalta polkumyyntitoimenpiteitä, vapautus voidaan silti myöntää, jos ei ole näyttöä siitä, että suhde alkuperäisten toimenpiteiden kohteena oleviin yrityksiin luotiin tai sitä käytettiin alkuperäisten toimenpiteiden kiertämiseksi.

      (6)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

      (7)  ”Limited”-merkinnällä varustettu asiakirja on neuvoston asetuksen (EY) N:o 1225/2009 (EUVL L 343, 22.12.2009, s. 51) 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellisena pidettävä asiakirja. Se on myös suojattu Euroopan parlamentin ja neuvoston asetuksen (EY) N:o 1049/2001 (EYVL L 145, 31.5.2001, s. 43) 4 artiklan mukaisesti.


title: Komission täytäntöönpanoasetus (EU) 2017/61, annettu 14 päivänä joulukuuta 2016, 4-allyyli-2,6-dimetoksifenolin ja eugenyyliasetaatin hyväksymisestä kaikkien eläinlajien rehun lisäaineina, lukuun ottamatta kaloja ja siipikarjaa (ETA:n kannalta merkityksellinen teksti. )

text:
                  17.1.2017

                  FI

                  Euroopan unionin virallinen lehti

                  L 13/181

            KOMISSION TÄYTÄNTÖÖNPANOASETUS (EU) 2017/61,
      annettu 14 päivänä joulukuuta 2016,
      4-allyyli-2,6-dimetoksifenolin ja eugenyyliasetaatin hyväksymisestä kaikkien eläinlajien rehun lisäaineina, lukuun ottamatta kaloja ja siipikarjaa
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
      sekä katsoo seuraavaa:

                  (1)

                  Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

                  (2)

                  4-allyyli-2,6-dimetoksifenoli ja eugenyyliasetaatti hyväksyttiin ilman aikarajoitusta kaikkien eläinlajien rehun lisäaineena direktiivin 70/524/ETY mukaisesti. Kyseiset tuotteet kirjattiin sen jälkeen rehujen lisäaineita koskevaan rekisteriin olemassa olevina tuotteina asetuksen (EY) N:o 1831/2003 10 artiklan 1 kohdan mukaisesti. 4-allyyli-2,6-dimetoksifenolia ja eugenyyliasetaattia ei siipikarjan ja kalojen osalta hyväksytä uudelleen, koska hakija peruutti niitä koskevan hakemuksen.

                  (3)

                  Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koskee 4-allyyli-2,6-dimetoksifenolin ja eugenyyliasetaatin uudelleenarviointia kaikkien eläinlajien rehun lisäaineina. Hakija pyysi, että kyseiset lisäaineet luokiteltaisiin lisäaineluokkaan ”sensoriset lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                  (4)

                  Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 15 päivänä marraskuuta 2011 antamassaan lausunnossa (3), ettei 4-allyyli-2,6-dimetoksifenolilla ja eugenyyliasetaatilla ehdotettujen käyttöedellytysten mukaisesti rehussa käytettynä ole haitallisia vaikutuksia eläinten terveyteen, ihmisten terveyteen eikä ympäristöön. Elintarviketurvallisuusviranomainen totesi myös, että 4-allyyli-2,6-dimetoksifenolin ja eugenyyliasetaatin tehtävä rehussa on samankaltainen kuin elintarvikkeissa. Elintarviketurvallisuusviranomainen on jo todennut, että kyseiset aineet ovat elintarvikkeissa tehokkaita, sillä ne lisäävät elintarvikkeen tuoksua tai tekevät siitä maistuvamman. Sen vuoksi tämä päätelmä voidaan ekstrapoloida koskemaan rehua. Valvontaviranomainen ei pysty arvioimaan 4-allyyli-2,6-dimetoksifenolin ja eugenyyliasetaatin käyttöä juomavedessä. Kyseisiä aineita voidaan kuitenkin käyttää rehuseoksissa, jotka myöhemmin annostellaan veden mukana.

                  (5)

                  Olisi vahvistettava rajoituksia ja edellytyksiä, jotta valvonta sujuisi paremmin. Koska turvallisuuteen liittyvät syyt eivät edellytä enimmäispitoisuuden vahvistamista ja ottaen huomioon elintarviketurvallisuusviranomaisen suorittaman uudelleenarvioinnin, suositeltu pitoisuus olisi ilmoitettava lisäaineen pakkausmerkinnöissä. Jos kyseiset pitoisuudet ylittyvät, tietyt tiedot olisi ilmoitettava esiseosten, rehuseosten ja rehuaineiden pakkausmerkinnöissä.

                  (6)

                  Elintarviketurvallisuusviranomainen totesi, että 4-allyyli-2,6-dimetoksifenoli on silmiä ja ihoa ärsyttävä ja että eugenyyliasetaatti on ainoastaan ihoa ärsyttävä. Näin ollen olisi toteutettava asianmukaisia suojatoimenpiteitä. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman, rehun lisäaineiden analyysimenetelmää koskevan raportin.

                  (7)

                  4-allyyli-2,6-dimetoksifenolin ja eugenyyliasetaatin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi näiden aineiden käyttö tämän asetuksen liitteessä kuvatulla tavalla olisi hyväksyttävä.

                  (8)

                  Koska turvallisuuteen liittyvät syyt eivät edellytä 4-allyyli-2,6-dimetoksifenolin ja eugenyyliasetaatin hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua uusien hyväksynnästä aiheutuvien vaatimusten noudattamiseen.

                  (9)

                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Hyväksyntä
      Hyväksytään lisäaineluokkaan ”sensoriset lisäaineet” ja funktionaaliseen ryhmään ”aromiaineet” kuuluvat, liitteessä tarkoitetut aineet eläinten ruokinnassa käytettävinä lisäaineina kyseisessä liitteessä vahvistetuin edellytyksin.
      2 artikla
      Siirtymätoimenpiteet
      1.   Sallitaan liitteessä eriteltyjen aineiden ja niitä sisältävien esiseosten, jotka on valmistettu ja varustettu merkinnöillä ennen 6 päivää elokuuta 2017 ennen 6 päivää helmikuuta 2017 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
      2.   Sallitaan liitteessä tarkoitettuja aineita sisältävien rehuseosten ja rehuaineiden, jotka on valmistettu ja varustettu merkinnöillä ennen 6 päivää helmikuuta 2018 ennen 6 päivää helmikuuta 2017 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu elintarviketuotantoeläimille.
      3.   Sallitaan liitteessä tarkoitettuja aineita sisältävien rehuseosten ja rehuaineiden, jotka on valmistettu ja varustettu merkinnöillä ennen 6 päivää helmikuuta 2019 ennen 6 päivää helmikuuta 2017 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu muille kuin elintarviketuotantoeläimille.
      3 artikla
      Voimaantulo
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 14 päivänä joulukuuta 2016.

               Komission puolesta

               Puheenjohtaja

            Jean-Claude JUNCKER

         (1)  EUVL L 268, 18.10.2003, s. 29.

         (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

         (3)  EFSA Journal 2011; 9(12):2440.

         LIITE

                     Lisäaineen tunnistenumero

                     Hyväksynnän haltijan nimi

                     Lisäaine

                     Koostumus, kemiallinen kaava, kuvaus, analyysimenetelmä

                     Eläinlaji tai -ryhmä

                     Enimmäisikä

                     Vähimmäispitoisuus

                     Enimmäispitoisuus

                     Muut määräykset

                     Hyväksynnän voimassaolo päättyy

                     mg tehoainetta / kg täysrehua, jonka kosteuspitoisuus on 12 %

                     (1)

                     (2)

                     (3)

                     (4)

                     (5)

                     (6)

                     (7)

                     (8)

                     (9)

                        Luokka: sensoriset lisäaineet. Funktionaalinen ryhmä: aromiaineet

                     2b04051

                     —

                     4-allyyli-2,6-dimetoksifenoli

                        Lisäaineen koostumus

                     4-allyyli-2,6-dimetoksifenoli

                        Tehoaineen kuvaus

                     4-allyyli-2,6-dimetoksifenoli
                     Valmistettu kemiallisen synteesin avulla
                     Puhtaus: vähintään 98 %
                     Kemiallinen kaava: C11H14O3

                     CAS-numero: 6627-88-9
                     Flavis-numero: 04.051

                        Analyysimenetelmä
                         (1)

                     4-allyyli-2,6-dimetoksifenolin määrittäminen rehun lisäaineesta ja rehun aromiaineiden esiseoksista:
                     Kaasukromatografi-massaspektrometria, jossa on retentioajan lukitus (GC-MS-RTL).

                     Kaikki eläinlajit, lukuun ottamatta kalaa ja siipikarjaa

                     —

                     —

                     —

                                 1.

                                 Lisäaine on sekoitettava rehuun esiseoksena.

                                 2.

                                 Lisäaineen ja esiseosten käyttöohjeissa on mainittava varastointia ja stabiiliutta koskevat edellytykset.

                                 3.

                                 Tehoaineen suositellun enimmäispitoisuuden on oltava: 5 mg/kg täysrehua, jonka kosteuspitoisuus on 12 %.

                                 4.

                                 Lisäaineen merkinnöissä on oltava seuraavat tiedot:
                                 ”Suositeltu tehoaineen enimmäispitoisuus täysrehussa, jonka kosteuspitoisuus on 12 %: 5 mg/kg”.

                                 5.

                                 Tehoaineen funktionaalinen ryhmä, sen tunnistenumero, nimi ja lisätty määrä on ilmoitettava esiseosten, rehuaineiden ja rehuseosten merkinnöissä, jos seuraava tehoaineen pitoisuus täysrehussa, jonka kosteuspitoisuus on 12 %, ylittyy: 5 mg/kg.

                                 6.

                                 Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt iho- ja silmäkosketuksesta aiheutuvasta altistuksesta johtuvien mahdollisten riskien varalta. Jos tällaisia riskejä ei voida poistaa tai vähentää minimiin kyseisten menettelyjen ja toimenpiteiden avulla, lisäainetta ja esiseoksia käsiteltäessä on käytettävä henkilönsuojaimia, mukaan lukien turvalaseja ja -hansikkaita.

                     6. helmikuuta 2027

                     2b09020

                     —

                     Eugenyyliasetaatti

                        Lisäaineen koostumus

                     Eugenyyliasetaatti

                        Tehoaineen kuvaus

                     Eugenyyliasetaatti
                     Valmistettu kemiallisen synteesin avulla
                     Puhtaus: vähintään 98 %
                     Kemiallinen kaava: C12H14O3

                     CAS-numero: 93-28-7
                     Flavis-numero: 09.020

                        Analyysimenetelmä
                         (1)

                     Eugenyyliasetaatin määrittäminen rehun lisäaineesta ja rehun aromiaineiden esiseoksista:
                     Kaasukromatografi-massaspektrometria, jossa on retentioajan lukitus (GC-MS-RTL).

                     Kaikki eläinlajit, lukuun ottamatta kaloja ja siipikarjaa

                     —

                     —

                     —

                                 1.

                                 Lisäaine on sekoitettava rehuun esiseoksena.

                                 2.

                                 Lisäaineen ja esiseosten käyttöohjeissa on mainittava varastointia ja stabiiliutta koskevat edellytykset.

                                 3.

                                 Tehoaineen suositellun enimmäispitoisuuden on oltava: 5 mg/kg täysrehua, jonka kosteuspitoisuus on 12 %.

                                 4.

                                 Lisäaineen merkinnöissä on oltava seuraavat tiedot:
                                 ”Suositeltu tehoaineen enimmäispitoisuus täysrehussa, jonka kosteuspitoisuus on 12 %: 5 mg/kg”.

                                 5.

                                 Tehoaineen funktionaalinen ryhmä, sen tunnistenumero, nimi ja lisätty määrä on ilmoitettava esiseosten, rehuaineiden ja rehuseosten merkinnöissä, jos seuraava tehoaineen pitoisuus täysrehussa, jonka kosteuspitoisuus on 12 %, ylittyy: 5 mg/kg.

                                 6.

                                 Rehualan toimijoiden on lisäaineen ja esiseosten käyttäjiä varten vahvistettava turvalliset työtavat ja järjestelyt ihokosketuksesta aiheutuvasta altistuksesta johtuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai vähentää, lisäainetta ja esiseoksia käytettäessä on käytettävä asianmukaisia henkilönsuojaimia, mukaan lukien hansikkaita.

                     6. helmikuuta 2027

            (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2015/1748, annettu 30 päivänä syyskuuta 2015, Euroopan parlamentin ja neuvoston asetuksen (EU) N:o 1306/2013 75 artiklan 1 kohdan kolmannesta alakohdasta poikkeamisesta suoria tukia ja pinta-aloihin ja eläimiin liittyviä maaseudun kehittämistoimenpiteitä koskevien ennakkomaksujen tason osalta sekä kyseisen asetuksen 75 artiklan 2 kohdan ensimmäisestä alakohdasta poikkeamisesta suorien tukien osalta hakuvuonna 2015

text:
               1.10.2015

               FI

               Euroopan unionin virallinen lehti

               L 256/9

         KOMISSION TÄYTÄNTÖÖNPANOASETUS (EU) 2015/1748,
   annettu 30 päivänä syyskuuta 2015,
   Euroopan parlamentin ja neuvoston asetuksen (EU) N:o 1306/2013 75 artiklan 1 kohdan kolmannesta alakohdasta poikkeamisesta suoria tukia ja pinta-aloihin ja eläimiin liittyviä maaseudun kehittämistoimenpiteitä koskevien ennakkomaksujen tason osalta sekä kyseisen asetuksen 75 artiklan 2 kohdan ensimmäisestä alakohdasta poikkeamisesta suorien tukien osalta hakuvuonna 2015
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 75 artiklan 3 kohdan
   sekä katsoo seuraavaa:

               (1)

               Asetuksen (EU) N:o 1306/2013 75 artiklan 1 kohdan kolmannen alakohdan nojalla jäsenvaltiot voivat 16 päivästä lokakuuta 30 päivään marraskuuta maksaa ennakkomaksuina enintään 50 prosenttia Euroopan parlamentin ja neuvoston asetuksen (EU) N:o 1307/2013 (2) mukaisista suorista tuista ja enintään 75 prosenttia Euroopan parlamentin ja neuvoston asetuksen (EU) N:o 1305/2013 (3) mukaisista pinta-aloihin ja eläimiin liittyvistä tukitoimenpiteistä.

               (2)

               Asetuksen (EU) N:o 1306/2013 75 artiklan 2 kohdan mukaan kyseisen artiklan 1 kohdassa tarkoitettuja tukia, mukaan luettuna suoria tukia koskevat ennakkomaksut, ei saa maksaa ennen kuin asetuksen 74 artiklan mukaiset hallinnolliset ja paikan päällä tehdyt tarkastukset on saatu päätökseen. Maaseudun kehittämistuen mukaisten pinta-aloihin ja eläimiin liittyvien tukitoimenpiteiden osalta asetuksen (EU) N:o 1306/2013 75 artiklan 2 kohdassa annetaan kuitenkin mahdollisuus maksaa ennakkomaksuja sen jälkeen, kun kyseisen asetuksen 59 artiklan 1 kohdan mukaiset hallinnolliset tarkastukset on saatu päätökseen.

               (3)

               Vaikea taloudellinen tilanne tietyillä maatalouden aloilla ja etenkin maitotuotteiden markkinoilla on aiheuttanut vakavia taloudellisia vaikeuksia ja kassavirtaongelmia tuensaajille. Tilanne on osunut ajallisesti yksiin suoria tukia koskevien uusien maksujärjestelmien käyttöönoton kanssa. Niiden vaikeuksien vuoksi, joita jäsenvaltioilla on ollut näiden järjestelmien käytännön täytäntöönpanossa, yhtenäishakemuksen, tuki- ja maksuhakemusten sekä perustukijärjestelmään liittyvien tukioikeuksien myöntämistä tai tukioikeuksien arvon korottamista koskevien hakemusten hallinnoimista on lykätty. Tämän seurauksena tarvittavat tarkastukset saadaan todennäköisesti päätökseen tavanomaista myöhemmin ja maksut tuensaajille todennäköisesti lykkääntyvät.

               (4)

               Näiden eri olosuhteiden poikkeuksellisen luonteen ja niistä tuensaajille aiheutuvien taloudellisten vaikeuksien vuoksi tuensaajille olisi annettava mahdollisuus kattaa tappioita markkinoiden vakautumiseen asti, jotta voitaisiin lieventää näitä vaikeuksia.

               (5)

               Sen vuoksi on perusteltua poiketa asetuksen (EU) N:o 1306/2013 75 artiklan 1 kohdasta, jotta jäsenvaltiot voivat maksaa tuensaajille suurempia ennakkomaksuja hakuvuonna 2015.

               (6)

               Periaate, jonka mukaan suoria tukia maksetaan vasta kun kaikki hallinnolliset ja paikan päällä tehdyt tarkastukset on saatu päätökseen, on kulmakivenä integroidun hallinto- ja valvontajärjestelmän kautta saatavalle varmuudelle. Kun kuitenkin otetaan huomioon tuensaajien vakavat vaikeudet, vuoden 2015 osalta on poikkeuksellisesti tarpeen poiketa asetuksen (EU) N:o 1306/2013 75 artiklan 2 kohdan ensimmäisestä alakohdasta, jotta voidaan mahdollistaa suorien tukien ennakkomaksut sen jälkeen, kun komission täytäntöönpanoasetuksen (EU) N:o 809/2014 (4) 28 ja 29 artiklassa täsmennetyt hallinnolliset tarkastukset on saatettu päätökseen. On kuitenkin keskeisen tärkeää, että tällaisella poikkeuksella ei vaaranneta moitteetonta varainhoitoa eikä riittävän varmuuden vaatimusta. Tätä varten poikkeusta hyödyntävät jäsenvaltiot ovat vastuussa kaikkien tarvittavien toimenpiteiden toteuttamisesta sen varmistamiseksi, että vältetään liialliset maksut ja että aiheettomasti maksetut määrät peritään tosiasiallisesti ja nopeasti takaisin. Jos poikkeusta hyödynnetään, sen käyttö olisi sisällytettävä asetuksen (EU) N:o 1306/2013 7 artiklan 3 kohdan b alakohdassa tarkoitettuun hallinnon vahvistuslausumaan varainhoitovuoden 2016 osalta.

               (7)

               Kun otetaan huomioon tuensaajien vakavat taloudelliset vaikeudet, tämän asetuksen olisi tultava voimaan sinä päivänä, jona se julkaistaan.

               (8)

               Tässä asetuksessa säädetyt toimenpiteet ovat maatalousrahastojen komitean, suorien tukien hallintokomitean ja maaseudun kehittämiskomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Poiketen siitä, mitä asetuksen (EU) N:o 1306/2013 75 artiklan 1 kohdan kolmannessa alakohdassa säädetään, jäsenvaltiot voivat hakuvuonna 2015 maksaa ennakkomaksuja, joiden suuruus on enintään 70 prosenttia asetuksen (EU) N:o 1307/2013 liitteessä I luetelluista suorista tuista ja enintään 85 prosenttia asetuksen (EU) N:o 1306/2013 67 artiklan 2 kohdassa tarkoitetusta maaseudun kehittämistukena myönnetystä tuesta.
   2 artikla
   Poiketen siitä, mitä asetuksen (EU) N:o 1306/2013 75 artiklan 2 kohdan ensimmäisessä alakohdassa säädetään, jäsenvaltiot voivat hakuvuonna 2015 maksaa ennakkomaksuja asetuksen (EU) N:o 1307/2013 liitteessä I luetelluista suorista tuista sen jälkeen, kun asetuksen (EU) N:o 1306/2013 74 artiklassa tarkoitetut hallinnolliset tarkastukset on saatettu päätökseen.
   3 artikla
   Tämän asetuksen 2 artiklaa soveltavien jäsenvaltioiden on sisällytettävä asetuksen (EU) N:o 1306/2013 7 artiklan 3 kohdan b alakohdassa tarkoitettuun hallinnon vahvistuslausumaan varainhoitovuoden 2016 osalta vahvistus siitä, että liialliset maksut tuensaajille on estetty ja aiheettomasti maksetut määrät on tosiasiallisesti ja nopeasti peritty takaisin kaikkien tarvittavien tietojen todentamisen perusteella.
   4 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä syyskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 549.

      (2)  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).

      (3)  Euroopan parlamentin ja neuvoston asetus (EU) N:o 1305/2013, annettu 17 päivänä joulukuuta 2013, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta (EUVL L 347, 20.12.2013, s. 487).

      (4)  Komission täytäntöönpanoasetus (EU) N:o 809/2014, annettu 17 päivänä heinäkuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta (EUVL L 227, 31.7.2014, s. 69).


title: Komission täytäntöönpanoasetus (EU) N:o 710/2013, annettu 24 päivänä heinäkuuta 2013 , tiettyjen tavaroiden luokittelusta yhdistettyyn nimikkeistöön

text:
               25.7.2013

               FI

               Euroopan unionin virallinen lehti

               L 200/14

         KOMISSION TÄYTÄNTÖÖNPANOASETUS (EU) N:o 710/2013,
   annettu 24 päivänä heinäkuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä heinäkuuta 2013.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  EYVL L 302, 19.10.1992, s. 1.

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Ula-vastaanottimesta, antennikaapelista (antenni) ja virtalähteestä koostuva laite (ns. liikennetiedotekanavan (TMC) vastaanotin) joka on varustettu USB-liittimellä,
                  Laite vastaanottaa liikennetietoja sisältäviä telemetrisiä signaaleja käyttäen liikennetiedotekanavaa ulataajuuskaistan kautta. Laite yhdistetään USB-liittimellä maailmanlaajuiseen satelliittipaikannusjärjestelmän (GPS) vastaanottimeen, joka käsittelee vastaanotetut telemetrisignaalit ja näyttää liikennetiedot ruudulla.
                  Laite ei vastaanota ääniradiolähetyksen signaaleja.

                  8517 69 39

                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8517, 8517 69 ja 8517 69 39 nimiketekstien mukaisesti.
                  Koska laite toimii ainoastaan ollessaan yhdistettynä GPS:ään ja lisää näin GPS:n toimivuutta, sen katsotaan olevan GPS:n varuste ja se on sen vuoksi luokiteltava erikseen.
                  Laite ei vastaanota äänisignaaleja. Sen vuoksi luokittelu nimikkeen 8527 yleisradiovastaanottimeksi ei tule kyseeseen.
                  Laite ei ole kannettava ja se toimii ainoastaan GPS:ään yhdistettynä. Lisäksi laitteella ei voida yksinään suorittaa soitto-, hälytys- tai hakutoimintoja, koska se ainoastaan vastaanottaa telemetrisiä signaaleja. Sen vuoksi luokittelu alanimikkeeseen 8517 69 31 kannettavaksi henkilöhakulaitteeksi ei tule kyseeseen.
                  Laite on sen vuoksi luokiteltava CN-koodiin 8517 69 39 äänen, kuvan tai muiden tietojen lähettämiseen tai vastaanottamiseen käytettäväksi muuksi laitteeksi, joihin sisältyvät myös laitteet langallisissa tai langattomissa verkoissa (ks. myös yhdistetyn nimikkeistön selittävät huomautukset alanimikkeeseen 8517 69 39, kohta 6).


title: Komission täytäntöönpanoasetus (EU) 2015/1553, annettu 17 päivänä syyskuuta 2015, asetuksella (EY) N:o 1385/2007 siipikarjanliha-alalla avatuissa tariffikiintiöissä 1 päivän syyskuuta ja 7 päivän syyskuuta 2015 välisenä aikana jätetyissä tuontitodistushakemuksissa haettuihin määriin sovellettavan jakokertoimen vahvistamisesta

text:
               18.9.2015

               FI

               Euroopan unionin virallinen lehti

               L 242/46

         KOMISSION TÄYTÄNTÖÖNPANOASETUS (EU) 2015/1553,
   annettu 17 päivänä syyskuuta 2015,
   asetuksella (EY) N:o 1385/2007 siipikarjanliha-alalla avatuissa tariffikiintiöissä 1 päivän syyskuuta ja 7 päivän syyskuuta 2015 välisenä aikana jätetyissä tuontitodistushakemuksissa haettuihin määriin sovellettavan jakokertoimen vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan 1 ja 3 kohdan,
   sekä katsoo seuraavaa:

               (1)

               Komission asetuksella (EY) N:o 1385/2007 (2) avataan vuotuisia tariffikiintiöitä siipikarjanliha-alan tuotteiden tuontia varten.

               (2)

               Määrät, joista on 1 päivän syyskuuta ja 7 päivän syyskuuta 2015 välisenä aikana jätetty tuontitodistushakemuksia 1 päivänä lokakuuta 2015 alkavaksi ja 31 päivänä joulukuuta 2015 päättyväksi osakaudeksi, ovat joidenkin kiintiöiden osalta suurempia kuin käytettävissä olevat määrät. Sen vuoksi olisi määritettävä, missä määrin tuontitodistuksia voidaan myöntää, ja vahvistettava haettuihin määriin sovellettava jakokerroin, joka lasketaan komission asetuksen (EY) N:o 1301/2006 (3) 7 artiklan 2 kohdan mukaisesti.

               (3)

               Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Määriin, joita on haettu 1 päivänä lokakuuta 2015 alkavaksi ja 31 päivänä joulukuuta 2015 päättyväksi osakaudeksi asetuksen (EY) N:o 1385/2007 nojalla jätetyissä tuontitodistushakemuksissa, sovelletaan tämän asetuksen liitteessä vahvistettua jakokerrointa.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä syyskuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  Komission asetus (EY) N:o 1385/2007, annettu 26 päivänä marraskuuta 2007, neuvoston asetuksen (EY) N:o 774/94 soveltamista koskevista yksityiskohtaisista säännöistä eräiden yhteisön tariffikiintiöiden avaamisen ja hallinnointitavan osalta siipikarjanliha-alalla (EUVL L 309, 27.11.2007, s. 47).

      (3)  Komission asetus (EY) N:o 1301/2006, annettu 31 päivänä elokuuta 2006, tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä (EUVL L 238, 1.9.2006, s. 13).

      LIITE

                  Järjestys numero

                  Jakokerroin – 1 päivänä lokakuuta 2015 alkavaksi ja 31 päivänä joulukuuta 2015 päättyväksi osakaudeksi jätetyt hakemukset
                  (%)

                  09.4410

                  0,182755

                  09.4411

                  0,185414

                  09.4412

                  0,19305

                  09.4420

                  0,214407

                  09.4421

                  —

                  09.4422

                  0,214368